24/03/2022 | Administración LocalMunicipal
Ares
Anuncio de información pública. Aprobación definitiva da modificación do vixente Regulamento de subministración e abastecemento de auga potable (BOP n.º 90, do 14.05.2014)

ANUNCIO DE INFORMACIÓN PÚBLICA APROBACIÓN DEFINITIVA DA MODIFICACIÓN DO VIXENTE REGULAMENTO DE SUBMINISTRACIÓN E ABASTECEMENTO DE AUGA POTABLE (BOP N.º 90, do 14.05.2014) Aprobada Inicialmente na sesión Plenaria ordinaria de data 31 de xaneiro do 2022 a modificación do vixente regulamento de subministración e abastecemento de auga potable e sometida dita modificación a información pública no BOP n.º 23, do 03/02/2022, polo prazo de 30 días, sen terse presentado alegacións, elévase automáticamente a definitivo o acordo inicial, publicándose a modificación aprobada aos efectos oportunos. “PROPOSTA DE MODIFICACIÓN DO VIXENTE REGULAMENTO DE SUBMINISTRACIÓN E ABASTECEMENTO AUGA POTABLE (BOP N.º 90, do 14.05.2014) EXPOSICIÓN DE MOTIVOS O Goberno central publicou o pasado 24 de febreiro de 2020 a Orde ICT/155/2020, do 7 de febreiro, pola que se regula o control metrolóxico do Estado de determinados instrumentos de medida na que, entre outras, establece un periodo máximo de vida útil, dacordo ao establecido no artigo 8.3 da Lei 32/2014, do 22 de decembro, para aqueles instrumentos nos que o custo asociado ao control metrolóxico de instrumentos en servizo sexan similares ou superiores ao custo de reposición do instrumento. A vida útil para os contadores de agua ven recollida no Anexo III Apartado 4. Vida útil 1. De conformidade co establecido no artigo 8.3 da Lei 32/2014, do 22 de decembro, desenvolvido polo artigo 16.2 do Real Decreto 244/2016, do 3 de xuño, a vida útil dos contadores de auga limpa e dos contadores de auga para outros usos será de 12 anos.2. Estos contadores non estarán suxeitos a verificación periódica.3. Prohíbese a reparación ou modificación destes contadores A maior parte dos elementos do parque de contadores do subministro de auga aresán xa cumpriu ou está próximo a facelo o prazo de vida útil regulado na normativa estatal. O goberno local, atendendo a esta circunstancia, abogou por unha substitución en bloque e a cargo do servizo de augas municipal segundo se recolleu na modificación da ordenanza fiscal reguladora da taxa por distribución de auga que entrou en vigor o 30.07.2021. Esta opción favorece a unificación de modelos de contadores en toda a rede municipal ademáis da comodidade para a veciñanza ao pasar a ter un equipo alugado cuxo mantemento recaerá no propietario, neste caso o propio Concello de Ares ademáis de aforrarlles o custe da súa instalación cando sexa preciso substituílo rematada a cadansúa vida útil. Por este motivo, e seguindo o exemplo de concellos veciños e de contratos doutros tipo de subministros básicos, apostamos por mudar o sistema de instalación de contadores no caso de altas de pólizas e substitucións dos avariados ou os que rematen a súa vida útil, no sentido de que os contadores se instalen sempre polo Servizo municipal de augas e sexan propiedade municipal. Tendo en conta esta obriga faise necesario modificar o REGULAMENTO SUBMINISTRACIÓN E ABASTECEMENTO AUGA POTABLE para incorporar esta modalidade de xestión dos equipos de medida. Por todo o exposto, propóñense as modificacións seguintes: ARTIGO 1.–Mantemento de contadores. Queda redactado como segue: O mantemento, conservación e reposición do contador será de conta e á conta do servizo municipal de augas ou empresa concesionaria de ser o caso (agás que o motivo da intervención sexa imputable á terceros alleos ao servizo municipal de augas ou que o deterioro se deba a unha deficiente protección do equipo de medida non corrixida polo responsable tras a advertencia do servizo de augas). ARTIGO 24.–Contadores. Queda redactado como segue: 1.- Para outorgar novas pólizas será imprescindible que o servizo municipal de augas proporcione e instale o contador, que reunirá as características establecidas na normativa vixente sobre metroloxía, e que será propiedade municipal. Liquidaránse segundo o establecido na ordenanza fiscal correspondente (cuota inicial e cuota de mantemento/ conservación trimestral). ARTIGO 28.–Acometidas. Suprímese o último parágrafo; “O Servizo de augas disporá que o usuario repoña o contador amañado ou novo no prazo de trinta días. De non facelo instalarase un contador polo Concello, por conta do usuario.” DISPOSICION TRANSITORIA Tendo en conta que prácticamente a totalidade dos contadores do municipio son propiedade individual de cada persoa usuaria, toda vez que así estaba contemplado neste regulamento ata o de agora, establécese que unha vez que os equipos acaden o seu período de vida útil segundo a normativa de aplicación (actualmente 12 anos) serán substituídos de oficio, e nun prazo razonable, polo Servizo Municipal de Augas, acadando as mesmas condicións xurídicas e económicas que as que ostentan os contadores asociados ás novas pólizas subscritas a partires da entrada en vigor da presente modificación. Ares, 21 de marzo do 2022. O alcalde-presidente Asdo.: Julio Ignacio Iglesias Redondo